Aj niečo tak romantické a jemné ako je luxusná a zvodná spodná bielizeň značky Victoria's Secret sa môže stať námetom na "horor". Teda nie horor v pravom slova zmysle, ale na niečo s touto tematikou.
Výrobca luxusnej dámskej spodnej bielizne, Victoria's Secret, pred nejakým časom zverejnil svoj krátky film, v ktorom sa nádherné ženy odeté len v spodnej bielizni podieľajú na plánovaní vraždy. A to nie hocikoho, ale rovno princeznej.
Popravde možno povedať, že tento "umelecký výtvor" možno skôr prirovnať k hudobnému klipu s dejovou líniou, ako ku skutočnému filmu. V klipe nenájdete žiadne dialógy, no aj napriek tomu je dejová línia pomerne jasná.
Romantické prostredie Château de Vaux-le-Vicomte neďaleko Paríža, krásny slnečný deň, množstvo anjelikov z Victoria's Secret a to všetko v dojímavých tónoch klasiky z roku 1985 (Bryan Ferry -Slave to Love). Ideálne podmienky na vraždu…
Zdroj: cosmopolitan.com